נפט
מה זה נפט?; אל תשאל אותי מה זאת,; זה כתוב בעיתון 'מונאמי',; נפט זה הון ובסיסים; כלומר "בזות",; ומירוץ לשלטון עולמי.; מילת נפט, אם תאמר בפרהסיה,; זה מזכיר לכל איש אות באות.; אינטרסים, אימפריות, קונצסיה,; סיבוכים, ועידות, מלחמות.; ואמנם זה נכון, אך לא זה העיקר,; לא ולא 'מונאמי' היקר.; נפט הוא לא רק אינטרסים,; וסנאטים וקונגרסים,; לא רק שדר עצמות; בין גושי מעצמות.; כי הנפט הוא דמות מוכרת,; עגלה קטנה עם ורד,; ועם ברז מהופך -; המטפטף אל תוך הפח,; זהו, זהו 'מונאמי',; מי בתור, מי ומי?; לא רק לסיכסוכי דיפלומטיה,; הוא נוצר זה הנפט 'סה קומסה' -; אלא גם לחימום האמבטיה,; ולפיילה ולדוד הכביסה.; מקומו במטבח לתפארת,; והיו רוב צרות נפסקות.; ובמקום להרתיח אימפריות,; הוא הרתיח מרק ירקות...; יען זה תפקידו, היחיד הקטון,; אך על זה אין מילה בעיתון.; כי - אומרים - הנפט הוא מלך,; על עמים, על עיר על פלך,; וצרות יש, אח יקר; כי לא זהו העיקר.; כי הנפט הוא דמות מוכרת,; עגלה קטנה עם ורד,; ועם ברז מהופך -; המטפטף אל תוך הפח,; זהו, זהו 'מונאמי',; מי בתור, מי ומי?; 